韋斯咸新帥第一簽 豪買巴西中堅
2024年05月28日 18:03
東網電視
更多新聞短片
法比斯奧般奴大器晚成。(Getty Images)
韋斯咸日前宣布聘請西班牙名帥盧比迪古執教之後，立即展開組軍工作，根據「轉會權威」記者羅曼諾(Fabrizio Romano)爆料，「錘仔幫」即將以總值1,350萬歐元(約1.15億港元)收購巴甲球隊法林明高中堅法比斯奧般奴，堵塞防線漏洞。
韋斯咸今季英超即使排第9位，但38戰失74球，僅少過3支降班球隊盧頓、般尼、錫菲聯，後防表現令人不敢恭維，所以盧比迪古成為領隊之後第一簽，立即收購中堅。據悉已經同法林明高達成協議，以1,200萬歐元固定轉會費，加上150萬歐元浮動轉會費簽入法比斯奧般奴。
現年28歲嘅法比斯奧般奴身高1米92，制空力強，但屬於大器晚成，今年3月先至首次為巴西國家隊上陣，踢熱身賽對英格蘭，佢並冇份入選出戰今屆美洲國家盃名單，可以專心為韋斯咸備戰新球季。